text: Quintessence 4/2013 – Quintessence Bulgaria
  2013, година II, брой 4 (8)
  ЕНДОДОНТИЯ – стр. 11
  Систематика на ортоградно отстраняване на фрактурирани инструменти от кореновите канали. Част 2 – Michael Arnold
  За успешното отстраняване на фрактурирани фрагменти от тясно кореноканално пространство е необходим систематичен подход. Спазването на представения в тази статия протокол оптимизира работата и намалява работното време при отстраняване на фрагмента. Представеният метод стъпка по стъпка щади зъбните тъкани и позволява да се избегнат грешки от прибързани опити за изваждане. продължение от бр. 3/2013 г.
  Кат. № 2013-4-p11
  ИМПЛАНТОЛОГИЯ – стр. 21
  Лечението с имплантати преди 20 години целеше по-дълга преживяемост на имплантата в устата на пациента. Днес критериите са коренно различни и вниманието е насочено към постигане на оптимална естетика. След като лечението с имплантати доказа своята надеждност, възникнаха нови предизвикателства. Разработиха се много подобрения, с оглед на материалите и оперативните техники, които се включиха в новата концепция за модерно протезиране. Към тях можем да отнесем прилагането на щадящи тъканите екстракционни методи, адекватно поведение при аугментирането на меките и твърди тъкани, модифициран дизайн на ламбата и съвременни техники за зашиване, както и модерни конци за това. Тенденцията е към изместване от циментиращи се, към трансоклузално завиващи се супраструктури, което се улеснява от по-добрата триизмерна възможност за планиране и по-прецизните протетични компоненти. Предизвикателствата са дългосрочна стабилност на аугментираните тъкани, развиване на синтетични материали за заместване на меките тъкани и превенция и терапия на периимплантитите.
  Кат.№ 2013-4-p21
  ЕСТЕТИКА – стр. 33
  Ортодонтското лечение има за цел постигане на стабилни и функционални взаимоотношения. Това включва корекция на позицията на зъбите при налични аномалии. Често обаче е необходимо преди ортодонтското лечение да се направят композитни възстановявания, особено когато е известно, че не може да бъде постигнат адекватен краен резултат. Възстановявания могат да се извършват както по време на ортодонтското лечение, така и след приключването му, например при наличие на остатъчни разстояния между отделни зъби или ненапълно подредени зъби.
  Кат. № 2013-4-p33
  ЕСТЕТИКА – КЛИНИКА И ЛАБОРАТОРИЯ – стр. 41
  Възстановявания от пресована литиево-дисиликатна керамика. Минимално инвазивно лечение при начална зъбна ерозия – Dr. Francesca Vailati, August Bruguera, Prof.Dr. Urs Christoph Belser
  Статията описва минимално инвазивно лечение на млад пациент с начална зъбна ерозия, при който липсващите тъкани се заместват с оклузални възстановявания от пресована литиево-дисиликатна керамика, за да бъде спряна загубата на твърди зъбни тъкани. Използва се модифицирана тристъпкова техника.
  Кат.№ 2013-4-p41
  Статията разглежда клиничен случай на пациентка с асиметрични лицеви съотношения и зъби, изглеждащи състарени. Наблюдава се задълбочена фациална асиметрия поради несъобразени с цялостния вид на лицето възстановявания. Дисхармонията трябва да бъде отстранена чрез правилно планиране и да се постигне хармонична усмивка с красиви, пасващи на лицето на пациентката зъби. Желателно е разкриването на фронталните зъби при усмивка да съответства на възрастта на пациентката.
  Кат. № 2013-4-p56
  ЗЪБОТЕХНИКА – стр. 61
  Изработване на естествено изглеждащи възстановявания с керамични корони. Начин на работа с Internal-Staining техника – Naoto Yuasa
  Изключително предизвикателство в ежедневната работа на зъботехника e да постигне естествено изглеждаща форма и цвят при една керамична конструкция, която да е в хармония със съседните зъби. Естетиката при възстановяванията до голяма степен зависят от таланта и опита на зъболекаря и зъботехника. В тази статия, с помощта на осем клинични случая, авторът разяснява "Internal-Staining"-техниката за възпроизвеждане на цвета при изработване на естествено изглеждащи керамични конструкции в областта на фронта.
  Кат. № 2013-4-p61
  ЗЪБОТЕХНИКА – стр. 71
  Пресоване вместо фрезоване. Разнообразие от индикации за употреба на високоустойчиви полимери – ZT Stephan Adler, Steffen Kistler, Frank Kistler, Jorg Lermer, PD Dr. Jorg Neugebauer
  Индикациите на всеки материал са от голямо значение за крайните резултати и за дълготрайността на бъдещите възстановявания. В съвременната дентална медицина все повече се развива тенденцията да се използват високоустойчиви полимери, които отдавна са се утвърдили в общата медицина. Такъв материал е полимерът Polyetheretherketon (PEEK). Благодарение на качествата си той намира приложение за изработване на дефинитивни (а не само временни) безметални конструкции. Материалът се обработва посредством пресоване.
  Кат. № 2013-4-p71
  Тагове: Arnold Belser Bruguera Bаumer Hansen Hurzeler Magne mockup Reshad Vailati Wirsching Yuasa Zuhr апроксимални контакти асиметрия директни възстановявания единичен имплант ендодонтия естетика зъбна ерозия зъботехника кореново лечение мокъп обвивна корона ортодонтско лечение протетика сандвич-техника фрактуриран инструмент